《挽张舍人安国四首》
宋代·王阮

近别逾旬朔，俄传讣问来。
初疑余子谤，渐沸使人猜。
竟作青黄木，终成犯怒雷。
数行衰泪尽，吾意独怜才。

作者简介：（?—1208）宋江州德安人，字南卿。王韶曾孙。孝宗隆兴元年进士。对策极言迁都建康以图进取。光宗绍熙中知濠州，整修战备，金人不敢犯。改知抚州。韩侂胄闻其名，特命入奏，诱以美官，遭拒大怒，批旨予祠。归隐庐山以终。有《义丰集》。